I juli 1196 tog Henrik via Burgund til Italien. Der forhandlede han med pave [[Celestin 3.]] om sin få sin søns dåb og kongelige salvelse gjort af paven, for hvem Henrik udadtil drog på korstog. For at opnå en permanent balance med kurien gav Henrik Celestin det Henrik betragtede som "det højeste tilbud" - men da ingen historiske kilder indeholder detaljer om hvad dette tilbud var, er der stor spekulation om dette tilbud gik ud på. Historikeren [[Johannes Haller]] forbinder tilbuddet med det, der skete under Henriks egen kroning til kejser, og konkluderer at kejseren må have tilbudt paven at anerkende dennes suverænitet over det tysk-romerske rige. Nyere forskning antager derimod at Henrik tilbød kurien ejerskab over [[præbende]] fra alle rigets større bispekirker.<ref>Joachim Ehlers i Bernd Schneidmüller/Stefan Weinfurter: ''Die deutschen Herrscher des Mittelalters Historische Porträts von Heinrich I. bis Maximilian I.'', S. 268; Peter Csendes: ''Heinrich VI.'', S. 185</ref> Uanset hvad tilbuddet var, så blev det afvist af Celestin, da pavelig salvelse af den unge Frederik ville kunne tolkes som pavelig accept af Staufer-slægtens dominans over Sicilien, og kirkestaten var på daværende tidspunkt tæt på at være omringet af Staufere.<ref>Joachim Ehlers i Bernd Schneidmüller/Stefan Weinfurter: ''Die deutschen Herrscher des Mittelalters Historische Porträts von Heinrich I. bis Maximilian I.'', S. 268</ref> I mellemtiden var der i Tyskland begyndt at samle sig en større modstand mod arverigeplanen, særligt i Thüringen og Sachsen, fra fyrster, som sandsynligvis forsøgte at tvinge Henrik tilbage til forhandlingsbordet ved at udsætte forberedelserne til korstoget. Efter Henrik havde sendt forskellige formaninger til fyrsterne, trak flere af sig dog fra oprøret og gik tilbage til at pege på Frederik. Da paven nægtede at forhandle videre under de eksisterende forhold, frigav kejseren formelt fyrsterne fra deres løfte. Desuagtet blev Frederik valgt til Romernes Konge i [[Frankfurt am Main]] julenat 1196.{{kilde mangler|dato=april 2020}}
Religion Biblioteks-_og_informationsvidenskab